b'\n_START_ARTICLE_\nSeskaras\n_START_PARAGRAPH_\nSeskaras (rus. \xd0\xa1\xd0\xb5\xd1\x81\xd0\xba\xd0\xb0\xd1\x80; suom. Seiskari; \xc5\xa1ved. Seitsk\xc3\xa4r) \xe2\x80\x93 sala Suomi\xc5\xb3 \xc4\xaflankoje (Baltijos j\xc5\xabra), priklausanti Leningrado sri\xc4\x8diai (Rusija).\n_START_SECTION_\nGeografin\xc4\x97 pad\xc4\x97tis\n_START_PARAGRAPH_\nSalos ilgis (\xc5\xa1iaur\xc4\x97s piet\xc5\xb3 kryptimi) \xe2\x80\x93 5 km, plotis (ryt\xc5\xb3 vakar\xc5\xb3 kryptimi) \xe2\x80\x93 1 km, plotas 4,2 km\xc2\xb2_NEWLINE_Sala yra 20 km \xc4\xaf \xc5\xa1iaur\xc4\x99 nuo pietin\xc4\x97s Suomi\xc5\xb3 \xc4\xaflankos pakrant\xc4\x97s, 100 km \xc4\xaf vakarus nuo Sankt Peterburgo._NEWLINE_Sala priklauso Leningrado srities Kingisepo rajonui. Norint jachta aplankyti sal\xc4\x85, reikia gauti Rusijos pasienio kariuomen\xc4\x97s leidim\xc4\x85.\n_START_SECTION_\nIstorija\n_START_PARAGRAPH_\nIki 1940 m. sala priklaus\xc4\x97 Suomijai ir buvo atskiras Seiskario (suom. Seiskari) municipalitetas, priklaus\xc4\x99s Viipuri provincijai ir Piet\xc5\xb3 Karelijos regionui._NEWLINE_1940 m., po \xc5\xbdiemos karo, pagal Maskvos taikos sutart\xc4\xaf Seskaras atiteko TSRS. Po Antrojo pasaulinio karo \xc5\xa1is salos perdavimas buvo patvirtintas.'